**แนวทางการจัดทำรายงานการสิ้นสุดโครงการ**

เอกสารแนบ 3

**สำหรับการดำเนินการตามข้อเสนอการเปลี่ยนแปลง
เพื่อสร้างความโปร่งใสในการปฏิบัติราชการ**

ภายใต้โครงการส่งเสริมและยกระดับธรรมาภิบาลในส่วนราชการ

ตามแผนการส่งเสริมและพัฒนาธรรมาภิบาลในภาคราชการเพื่อการบริหารกิจการบ้านเมืองที่ดีอย่างยั่งยืน

**------------------------------------------------**

เพื่อให้การบริหารและการกำกับติดตามประเมินผลการดำเนินงานตามแผนการส่งเสริมและพัฒนาธรรมาภิบาลในภาคราชการเพื่อการบริหารกิจการบ้านเมืองที่ดีอย่างยั่งยืนเป็นไปอย่างมีประสิทธิภาพ และมีการจัดเก็บข้อมูลที่เป็นระบบ สำนักงาน ก.พ.ร. เห็นควรให้ส่วนราชการและจังหวัดที่ได้รับงบประมาณสนับสนุนการดำเนินงานตามข้อเสนอการเปลี่ยนแปลงเพื่อสร้างความโปร่งใสในการปฏิบัติราชการ จัดทำรายงานการสิ้นสุดโครงการ (Exit Report) เพื่อสรุปผลการดำเนินโครงการเมื่อเสร็จสิ้นการดำเนินโครงการ โดยมีแนวทางการจัดทำรายงานดังกรอบแนวทางต่อไปนี้

**แบบรายงาน ก.** สำหรับการดำเนินงานที่ส่วนราชการเจ้าของงบประมาณเป็นผู้ดำเนินการเอง

**แบบรายงาน ข.** เป็นส่วนของรายงานที่ต้องรายงานเพิ่มแนบมาพร้อมกับรายงานแบบ ก. สำหรับการดำเนินงานที่มีการจัดจ้างบุคคล คณะบุคคล บริษัทหรือ สถาบันภายนอกส่วนราชการ ในบางส่วนหรือทั้งหมด โดยให้ที่ปรึกษาเป็นผู้จัดทำรายงานส่วนนี้

**แบบรายงาน ก. รายงานการสิ้นสุดโครงการสำหรับกิจกรรมประเภทที่ส่วนราชการดำเนินการ**

ส่วนราชการ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

กระบวนงาน\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ชื่อผู้รับผิดชอบ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

การดำเนินงานเริ่มเมื่อ\_\_\_\_\_\_\_\_\_\_ ถึง \_\_\_\_\_\_\_\_\_\_\_วันที่โครงการได้รับการอนุมัติ\_\_\_\_\_\_\_\_\_\_\_\_\_\_\_\_\_

จำนวนเงินงบประมาณที่ได้รับ\_\_\_\_\_\_\_\_\_\_\_\_\_\_\_\_\_\_\_บาท งบประมาณใช้จริง\_\_\_\_\_\_\_\_\_\_\_\_\_\_\_\_\_บาท

เงินคงเหลือ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_บาท

**รายงานควรประกอบด้วยเนื้อหาดังต่อไปนี้**

**1. ความเป็นมา**

1.1 อธิบายถึงความเป็นมาของการดำเนินการสร้างความโปร่งใสในกระบวนงานที่เลือก

1.2 อธิบายถึงวัตถุประสงค์ และผลที่คาดว่าจะได้รับจากการสร้างความโปร่งใสในกระบวนงานที่เลือก

1.3 อธิบายขอบเขตของการดำเนินการและเป้าหมายการดำเนินงานในภาพรวม

**2. การคัดเลือกและการวิเคราะห์กระบวนงาน**

2.1 อธิบายถึงวิธีการคัดเลือกกระบวนงานที่จะนำมาสร้างความโปร่งใส โดยเปรียบเทียบให้เห็นถึงความสำคัญของกระบวนงานดังกล่าวเมื่อเทียบกับกระบวนงานอื่น ๆ

2.2 อธิบายถึงวิธีการวิเคราะห์กระบวนงาน โดยระบุให้เห็นถึงปัญหา/ความเสี่ยงของการเกิด
การทุจริตคอร์รัปชั่นในแต่ละขั้นตอนการดำเนินงาน การคัดเลือกปัญหาที่มีความเสี่ยงสูงมาดำเนินการแก้ไข ตลอดจนแสดงการวิเคราะห์ให้เห็นถึงต้นตอของปัญหาการทุจริตคอร์รัปชั่น และผลกระทบของปัญหา

**3. แนวทางการแก้ไขปัญหา/ป้องกันความเสี่ยง**

3.1 แสดงแนวทางดำเนินการในการแก้ไขปัญหา/ป้องกันความเสี่ยง โดยระบุกิจกรรมที่ต้องดำเนินการตามแนวทางการแก้ไขปัญหา และกำหนดระยะเวลาในการดำเนินการ (Workplan & Key Milestone)

3.2 แสดงตัวชี้วัดความสำเร็จและค่าเป้าหมายของการดำเนินงานทั้งในภาพรวมและในระดับกิจกรรม

**4. สรุปผลการดำเนินงาน**

4.1 อธิบายถึงความสำเร็จที่ได้จากการดำเนินงานทั้งในระดับกิจกรรมและในระดับภาพรวมว่า ตรงตามที่กำหนดไว้หรือไม่ หรือมีความแตกต่างทั้งในเชิงปริมาณและคุณภาพจากเป้าหมายเดิมอย่างไร ตลอดจนแสดงการวัดผลจากข้อมูลหรือปัจจัยชี้วัดที่ระบุถึงความคุ้มค่าของการดำเนินงาน (ในภาคผนวกโปรดแนบผลงานที่เป็นผลผลิตจำนวน 1 ชุด สำหรับผลงานที่เป็นเอกสาร ในกรณีที่เป็นผลผลิตอื่นๆ ให้แนบเอกสารอธิบายถึงรูปแบบของผลงาน เช่น ระบบการข้อมูลสารสนเทศ รายงานการจัดทำสื่อความรู้ความเข้าใจผ่านสื่อมวลชน รายงานผลการจัดประชุมสัมมนา และการฝึกอบรม เป็นต้น) ในกรณีที่ส่วนราชการมีการจ้างที่ปรึกษา ให้แนบรายงานการสิ้นสุดโครงการ/งาน ของที่ปรึกษา (ตามแบบในข้อ ข.) ในภาคผนวก

4.2 อธิบายประโยชน์ที่ได้รับจากการดำเนินงาน โดยเฉพาะการนำผลการดำเนินงานไปใช้ในการแก้ไขหรือป้องกันไม่ให้เกิดปัญหาการทุจริตคอร์รัปชั่น หรือผลการดำเนินงานได้ช่วยส่งเสริมหรือเอื้อประโยชน์ให้แก่หน่วยงานหรือผู้รับบริการอย่างไรบ้าง

4.3 หน่วยงานมีแผนงานหรือแนวทางในการนำผลการดำเนินงานไปใช้ในการปฏิบัติงานหรือขยายผลต่อไปอย่างไร หรือจากการดำเนินงานส่งผลให้ส่วนราชการสามารถกำหนดแนวทาง หรือมาตรการอะไรบ้าง

**5. สรุปภาพรวมการใช้จ่ายงบประมาณของโครงการ** (ให้แนบ Financial Statement ในภาคผนวก)

**6. สรุปภาพรวมประสบการณ์จากการดำเนินโครงการ**

6.1 ประสบการณ์และบทเรียนที่ได้จากการดำเนินงาน

6.2 ปัญหาอุปสรรคและแนวทางที่ใช้ในการแก้ไขปัญหาอุปสรรค

**7.** **ข้อเสนอแนะ**

7.1 ข้อเสนอแนะด้านต่างๆ ที่เกี่ยวข้องกับการดำเนินงานเพื่อแก้ไขปัญหา/ป้องกันความเสี่ยงในการเกิดการทุจริตคอร์รัปชั่นในภาคราชการ

**8.** **ภาคผนวก**

8.1 สำเนาผลงานหรือผลผลิตของโครงการที่เป็นรายงาน

8.2 สำเนารายการผลงานประเภทอื่นๆ

8.3 Financial Statement ของโครงการ

**หมายเหตุ** ในกรณีที่ส่วนราชการมีการกระจายงานให้แก่ส่วนราชการอื่นๆ เช่น การทดลองนำร่องในบางพื้นที่ ให้ส่วนราชการเจ้าของงบประมาณเป็นผู้รายงานภาพรวมทั้งหมด โดยแนบผลงาน วิธีการดำเนินโครงการ และรายงานการดำเนินกิจกรรม/โครงการย่อยที่หน่วยงานซึ่งช่วยปฏิบัติ รายงานต่อส่วนราชการเจ้าของงบประมาณ และแนบรายละเอียดในภาคผนวกของส่วนนี้ด้วย

**แบบรายงาน ข. รายงานการสิ้นสุดงานสำหรับที่ปรึกษา (Individual, Team, or Firm)**

ชื่อโครงการ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ชื่อที่ปรึกษา\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

การดำเนินงานเริ่มเมื่อ\_\_\_\_\_\_\_\_\_\_ ถึง \_\_\_\_\_\_\_\_\_\_\_งบประมาณตามสัญญา\_\_\_\_\_\_\_\_\_\_\_\_\_\_\_\_\_\_\_บาท

เงินคงเหลือ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_บาท

**รายงานควรประกอบด้วยเนื้อหาดังต่อไปนี้**

**1. ขอบเขตของงาน (Terms of reference/proposal) หรือลักษณะของการให้คำปรึกษา**

1.1 ของเขตของงานตามที่ได้รับมอบหมาย

1.2 เป้าหมายหรือผลงานที่ต้องส่งมอบ

1.3 ระยะเวลาในการให้คำปรึกษา

1.4 แนวทางการดำเนินงานซึ่งรวมถึงวิธีการที่คณะที่ปรึกษาใช้ในการปฏิบัติงาน

**2. กิจกรรมที่ดำเนินการระหว่างให้คำปรึกษา**

* 1. รายงานสรุปกิจกรรมซึ่งที่ปรึกษา คณะที่ปรึกษา หรือบริษัทดำเนินการ เช่น การศึกษาข้อมูล การรวบรวมข้อมูล การสำรวจข้อมูล การสัมภาษณ์ (รายชื่อผู้สัมภาษณ์ และ สรุปความคิดเห็นที่ได้) การจัดสัมมนา หรือ ฝึกอบรม เป็นต้น (แนบผลงานหรือรายงานของที่ปรึกษาในเอกสารภาคผนวก)
	2. รายงานสรุปผลงาน (Outputs) และผลสัมฤทธิ์ (Outcomes) ของการดำเนินงานของที่ปรึกษา ว่าได้ส่งมอบอะไรบ้าง (แนบรายการหรือผลงานที่ได้ส่งมอบให้ส่วนราชการเจ้าของโครงการ)
	3. การนำข้อเสนอแนะหรือผลงานไปใช้ประโยชน์ในการแก้ไข/ป้องกันความเสี่ยงในการเกิดการทุจริตคอร์รัปชั่น

**3. สรุปภาพรวมประสบการณ์จากการดำเนินโครงการ**

3.1 ประสบการณ์และบทเรียนที่ได้จากการดำเนินโครงการ

3.2 ปัญหาอุปสรรคและแนวทางที่ใช้ในการแก้ไขปัญหาอุปสรรค

**4. ข้อเสนอแนะ**

* 1. ข้อเสนอแนะด้านต่างๆ ที่เกี่ยวข้องกับการดำเนินงานเพื่อแก้ไขปัญหา/ป้องกันความเสี่ยงในการเกิดการทุจริตคอร์รัปชั่นในภาคราชการ

**5. ภาคผนวก**

* 1. สำเนาผลงานหรือผลผลิตของที่ปรึกษาที่เป็นรายงาน หรือ สำเนารายการผลงานประเภทอื่นๆ